สรุปภาวะตลาดต่างประเทศ ประจำวันที่ 10 มิ.ย. 2564
สรุปภาวะตลาดต่างประเทศ ประจำวันที่ 10 มิ.ย. 2564
11 มิ.ย. 2564

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (10 มิ.ย.) ขณะที่ดัชนี S&amp;P500 ปิดทำนิวไฮ เนื่องจากนักลงทุนมีมุมมองเป็นบวกว่า การพุ่งขึ้นของตัวเลขเงินเฟ้อสหรัฐจะเป็นเพียงสถานการณ์ชั่วคราวและจะไม่ส่งผลให้ธนาคารกลางสหรัฐ (เฟด) เปลี่ยนแปลงนโยบายการเงินในระยะนี้ นอกจากนี้ ตลาดยังได้แรงหนุนจากหุ้นกลุ่มธุรกิจสุขภาพที่ดีดตัวขึ้นอย่างแข็งแกร่ง โดยเฉพาะหุ้นไฟเซอร์ที่พุ่งขึ้นกว่า 2%
ดัชนีเฉลี่ยอุตสาหกรรมดาวโจนส์ปิดที่ 34,466.24 จุด เพิ่มขึ้น 19.10 จุด หรือ +0.06% ดัชนี S&amp;P500 ปิดที่ 4,239.18 จุด เพิ่มขึ้น 19.63 จุด หรือ +0.47% ดัชนี Nasdaq ปิดที่ 14,020.33 จุด เพิ่มขึ้น 108.58 จุด หรือ +0.78%
 
ตลาดหุ้นยุโรปปิดบวกเมื่อคืนนี้ (10 มิ.ย.) แตะระดับสูงสุดครั้งใหม่ หลังจากธนาคารกลางยุโรป (ECB) ปรับเพิ่มคาดการณ์แนวโน้มการฟื้นตัวทางเศรษฐกิจของยูโรโซน และสัญญาที่จะดำเนินมาตรการกระตุ้นเศรษฐกิจต่อไป
ดัชนี Stoxx Europe 600 ปิดตลาดที่ระดับ 454.56 จุด เพิ่มขึ้น 0.12 จุด หรือ +0.03%
ดัชนี FTSE 100 ตลาดหุ้นลอนดอนปิดที่ 7,088.18 จุด เพิ่มขึ้น 7.17 จุด หรือ +0.10% ขณะที่ดัชนี CAC-40 ตลาดหุ้นฝรั่งเศสปิดที่ 6,546.49 จุด ลดลง 16.96 จุด หรือ -0.26% และดัชนี DAX ตลาดหุ้นเยอรมนีปิดที่ 15,571.22 จุด ลดลง 9.92 จุด หรือ -0.06%
 
ตลาดหุ้นลอนดอนปิดบวกเมื่อคืนนี้ (10 มิ.ย.) เนื่องจากนักลงทุนขานรับธนาคารกลางยุโรป (ECB) ปรับเพิ่มคาดการณ์แนวโน้มการฟื้นตัวของเศรษฐกิจยูโรโซน และให้คำมั่นที่จะดำเนินมาตรการกระตุ้นเศรษฐกิจต่อไป
ดัชนี FTSE 100 ตลาดหุ้นลอนดอนปิดที่ 7,088.18 จุด เพิ่มขึ้น 7.17 จุด หรือ +0.10%
 
สัญญาน้ำมันดิบเวสต์เท็กซัส (WTI) ตลาดนิวยอร์กดีดตัวขึ้นปิดที่เหนือระดับ 70 ดอลลาร์เมื่อคืนนี้ (10 มิ.ย.) ขานรับข้อมูลแรงงานที่สดใสของสหรัฐ รวมทั้งรายงานคาดการณ์ของกลุ่มประเทศผู้ส่งออกน้ำมัน (โอเปก) ที่ระบุว่าความต้องการใช้น้ำมันในตลาดโลกจะเพิ่มขึ้นในปีนี้
สัญญาน้ำมันดิบ WTI ส่งมอบเดือนก.ค. เพิ่มขึ้น 33 เซนต์ หรือ 0.5% ปิดที่ 70.29 ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนส.ค. เพิ่มขึ้น 30 เซนต์ หรือ 0.4% ปิดที่ 72.52 ดอลลาร์/บาร์เรล
 
สัญญาทองคำตลาดนิวยอร์กปิดบวกเล็กน้อยเมื่อคืนนี้ (10 มิ.ย.) โดยได้แรงหนุนจากการคาดการณ์ที่ว่า ธนาคารกลางสหรัฐ (เฟด) จะยังไม่เร่งปรับขึ้นอัตราดอกเบี้ย แม้สหรัฐเผยตัวเลขเงินเฟ้อพุ่งขึ้นก็ตาม
ทั้งนี้ สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 90 เซนต์ หรือ 0.05% ปิดที่ 1,896.4 ดอลลาร์/ออนซ์
สัญญาโลหะเงินส่งมอบเดือนก.ค. เพิ่มขึ้น 2.9 เซนต์ หรือ 0.1% ปิดที่ 28.031 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 5.8 ดอลลาร์ หรือ 0.5% ปิดที่ 1,146 ดอลลาร์/ออนซ์
สัญญาพัลลาเดียมส่งมอบเดือนก.ย. ลดลง 4.90 ดอลลาร์ หรือ 0.2% ปิดที่ 2,777.70 ดอลลาร์/ออนซ์
 
ยูโรอ่อนค่าลงเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กเมื่อคืนนี้ (10 มิ.ย.) หลังจากธนาคารกลางยุโรป (ECB) มีมติคงอัตราดอกเบี้ยนโยบายและวงเงินในการซื้อพันธบัตรในการประชุมนโยบายการเงินเมื่อวานนี้ ขณะที่ดอลลาร์อ่อนค่าเล็กน้อยหลังจากสหรัฐเปิดเผยตัวเลขเงินเฟ้อ
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.05% แตะที่ 90.0749 เมื่อคืนนี้
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 109.41 เยน จากระดับ 109.57 เยน และอ่อนค่าเมื่อเทียบกับฟรังก์สวิส ที่ระดับ 0.8948 ฟรังก์ จากระดับ 0.8958 ฟรังก์ นอกจากนี้ ดอลลาร์สหรัฐยังอ่อนค่าเมื่อเทียบกับดอลลาร์แคนาดา ที่ระดับ 1.2088 ดอลลาร์แคนาดา จากระดับ 1.2103 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.2171 ดอลลาร์ จากระดับ 1.2178 ดอลลาร์ ขณะที่เงินปอนด์แข็งค่าขึ้นแตะที่ระดับ 1.4167 ดอลลาร์ จากระดับ  1.4114 ดอลลาร์ ส่วนดอลลาร์ออสเตรเลียแข็งค่าขึ้นสู่ระดับ 0.7754 ดอลลาร์สหรัฐ จากระดับ 0.7735 ดอลลาร์สหรัฐ